open-index/open-wikipedia-markdown huggingface dataset:
Στάδιο Λουίτζι Φεράρις

Το **Στάδιο Λουίτζι Φεράρις** (ιταλικά: Stadio Luigi Ferraris), γνωστό και ως **Μαράσι** (Marassi) από το όνομα της συνοικίας όπου βρίσκεται, είναι στάδιο πολλαπλών χρήσεων στη Γένοβα της Ιταλίας. Εγκαινιάστηκε το 1911, είναι η έδρα των ποδοσφαιρικών συλλόγων Τζένοα ΚΦΚ και ΟΚ Σαμπντόρια και είναι ένα από τα παλαιότερα στάδια που χρησιμοποιούνται ακόμα για ποδόσφαιρο και άλλα αθλήματα στην Ιταλία. Εκτός από το ποδόσφαιρο, το στάδιο έχει φιλοξενήσει αγώνες ράγκμπι γιούνιον της Εθνικής Ιταλίας και σπανιότερα κάποιες συναυλίες.

Το στάδιο πήρε το όνομά του από τον Λουίτζι Φεράρις, έναν Ιταλό ποδοσφαιριστή, μηχανικό και στρατιώτη, ο οποίος πέθανε κατά τον Α΄ Παγκόσμιο Πόλεμο.

## Αξιοσημείωτοι αγώνες
Το στάδιο εγκαινιάστηκε στις 22 Ιανουαρίου 1911 με έναν ποδοσφαιρικό αγώνα μεταξύ της Τζένοα και της Ίντερ Μιλάνου, παρουσία 20.000 θεατών. Στις 22 Δεκεμβρίου 1912, φιλοξένησε τον πρώτο αγώνα εθνικών ομάδων, ένα φιλικό στο οποίο η Ιταλία έχασε με 3–1 από την Αυστρία.

Φιλοξένησε επίσης τον αγώνα της φάσης των 16 του Παγκοσμίου Κυπέλλου του 1934 μεταξύ της Ισπανίας και της Βραζιλίας, και μέχρι τότε η χωρητικότητά του είχε επεκταθεί σε 30.000 θέσεις. 

Το στάδιο αποσυναρμολογήθηκε και ξαναχτίστηκε πριν από το Παγκόσμιο Κύπελλο του 1990, για το οποίο φιλοξένησε τρεις αγώνες του 3ου Ομίλου (μεταξύ των Κόστα Ρίκα, Σκωτία και Σουηδία) και έναν αγώνα του Γύρου των 16 μεταξύ της Δημοκρατίας της Ιρλανδίας και της Ρουμανίας.

Η υψηλότερη προσέλευση στο Στάδιο Λουίτζι Φεράρις ήταν 60.000 θεατές στις 27 Φεβρουαρίου 1949, για έναν αγώνα μεταξύ Ιταλίας και Πορτογαλίας.

Στις 12 Οκτωβρίου 2010, ένας αγώνας για τα προκριματικά του Ευρωπαϊκού Πρωταθλήματος 2012 μεταξύ της Ιταλίας και της Σερβίας διεκόπη, όταν Σέρβοι οπαδοί συνέχισαν να ρίχνουν φωτοβολίδες μέσα στο γήπεδο και να ανάβουν πυροτεχνήματα. Όταν τελικά ξεκίνησε το παιχνίδι, περισσότερες φωτοβολίδες και πυροτεχνήματα πετάχτηκαν στον αγωνιστικό χώρο και ο διαιτητής διέκοψε τον αγώνα μετά από μόλις έξι λεπτά παιχνιδιού.

Στις 29 Φεβρουαρίου 2012, οι Ηνωμένες Πολιτείες νίκησαν την Ιταλία με 1–0 σε ένα φιλικό παιχνίδι στο γήπεδο. Ήταν η πρώτη φορά σε σχεδόν 100 χρόνια που η Ιταλία ηττήθηκε στη Γένοβα μετά την ήττα στις 22 Δεκεμβρίου 1912 από την Αυστρία και η πρώτη φορά που οι ΗΠΑ νίκησαν ποτέ την Ιταλία.

## Παγκόσμιο Κύπελλο 1990
Το στάδιο ήταν ένας από τους χώρους διεξαγωγής του Παγκοσμίου Κυπέλλου του 1990, όπου διεξήχθησαν οι ακόλουθοι αγώνες:

## Παραπομπές


## Εξωτερικοί σύνδεσμοι

* Το Στάδιο Λουίτζι Φεράρις στον ρωσικό ιστότοπο της Σαμπντόρια
* Άρθρο στο stadiumguide.com

Κατηγορία:Στάδια ποδοσφαίρου στην Ιταλία
Κατηγορία:Στάδια Παγκοσμίου Κυπέλλου Ποδοσφαίρου 1934
Κατηγορία:Στάδια Παγκοσμίου Κυπέλλου Ποδοσφαίρου 1990
Κατηγορία:Κτίρια και κατασκευές στη Γένοβα
Κατηγορία:ΟΚ Σαμπντόρια
Κατηγορία:Τζένοα
Παλίτσι

Το **Παλίτσι** (ιταλικά: *Palizzi*) είναι δήμος (comune) στην επαρχία του Ρέτζιο Καλάμπρια στην  περιοχή της Καλαβρίας, περίπου 120 χιλιόμετρα νοτιοδυτικά του Καταντζάριου και περίπου 30 χιλιόμετρα νοτιοανατολικά του Ρηγίου. Το νοτιότερο σημείο της ηπειρωτικής Ιταλίας βρίσκεται στη Σπυρόπολη.

Είναι ένα από τα ελληνόφωνα χωριά της Μποβεσίας (Διάλεκτος γκρίκο), μιας από τις δύο γραικάνικες περιοχές της νότιας Ιταλίας. Στους ελληνόφωνους πληθυσμούς είναι γνωστό ως **Σπυρόπολη**, 

Το Παλίτσι συνορεύει με τους ακόλουθους δήμους: Χώρα του Βούα, Γιαλός του Βούα, Μπρανκαλεόνε, Στάτη.

## Παραπομπές


## Εξωτερικοί σύνδεσμοι
*  

Κατηγορία:Ελληνόφωνα χωριά
Γιαλός του Βούα

Ο **Γιαλός του Βούα** ή (γκρίκο στο λατινικό αλφάβητο) **Jalò tu Vua** (ιταλικά: Bova Marina, **Μπόβα Μαρίνα**· καλαβριανά: A Marìna) είναι δήμος (comune) της Ιταλίας στη Μητροπολιτική Πόλη του Ρέτζο Καλάμπρια στην περιοχή της Καλαβρίας, περίπου 120 χιλιόμετρα νοτιοδυτικά του Καταντζάρο και περίπου 30 χιλιόμετρα νοτιοανατολικά του Ρηγίου.

Ο Γιαλός του Βούα συνορεύει με τους ακόλουθους δήμους: Χώρα του Βούα, Κοντοφούρι, Παλίτσι.

## Παραπομπές


## Εξωτερικοί σύνδεσμοι
* 
* www.comune.bovamarina.rc.it/ Επίσημη ιστοσελίδα 

Κατηγορία:Πόλεις της Καλαβρίας
Ροκκαφόρτε ντελ Γκρέκο

To **Ροκκαφόρτε ντελ Γκρέκο** (ιταλικά: Roccaforte del Greco, Γκρίκο: **Βουνί**) είναι δήμος (comune) στη Μητροπολιτική Πόλη του Ρέτζιο Καλάμπρια στην ιταλική περιοχή της Καλαβρίας, περίπου 110 χιλιόμετρα νοτιοδυτικά του Καταντζάρο και περίπου 20 χιλιόμετρα νοτιοανατολικά του Ρέτζο Καλάμπρια.

Το Βουνί συνορεύει με τους παρακάτω δήμους: Βαγαλάδες, Καρδία, Κοντοχώρι, Ρήγιο, Ροχούδι, Σαν Λορέντσο, Σάντο Στεφάνο ιν Ασπρομόντε, Σκύλλα, Σινόπολις.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Πόλεις της Καλαβρίας
Ρογκούντι

To **Ρογκούντι**, γνωστό στα ελληνικά ως **Ροχούδι** (ιταλικά: Roghudi, γκρίκο: **Ρηχούδι**) είναι δήμος (comune) στη μητροπολιτική πόλη του Ρέτζο Καλάμπρια  στην ιταλική περιοχή της Καλαβρίας, περίπου 130 χιλιόμετρα νοτιοδυτικά του Καταντζάρο και περίπου 20 χιλιόμετρα νοτιοανατολικά του Ρέτζο Καλάμπρια.

Αποτελείται από δύο κύρια κέντρα που χωρίζονται από περίπου 40 χιλιόμετρα, το πρώτο (Ρογκούντι Νουόβο, δηλαδή «Νέο Ροχούδι», και στεγάζει την κοινοτική έδρα) είναι θύλακας στην δημοτική επικράτεια της Μελίτου, κοντά στην ακτή του Ιονίου Πελάγους· το δεύτερο, το Ρογκούντι Βέκιο, βρίσκεται στην ηπειρωτική χώρα στους πρόποδες του Ασπρομόντε. Το Ρογκούντι Νουόβο ιδρύθηκε το 1973 μετά από δύο διαδοχικές πλημμύρες που είχαν καταστήσει το Ρογκούντι Βέκιο μη κατοικήσιμο.

Το Ρογκούντι  είναι ένα από τα μέρη όπου ομιλείται μέχρι σήμερα η ελληνοκαλαβριανή διάλεκτος, απομεινάρι του αρχαίου ελληνικού αποικισμού της Μεγάλης Ελλάδος στη Νότια Ιταλία και τη Σικελία.

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Ελληνόφωνα χωριά
Άγιος Γεώργιος Κερατέας Αττικής

Ο **Άγιος Γεώργιος** είναι οικισμός της δημοτικής κοινότητας και δημοτικής ενότητας (τέως δήμου) Κερατέας, του δήμου Λαυρεωτικής, της περιφερειακής ενότητας Ανατολικής Αττικής, στην περιφέρεια Αττικής, σύμφωνα με το πρόγραμμα «Καλλικράτης». 
## Γεωγραφία
Ο Άγιος Γεώργιος είναι πεδινός οικισμός στη ΝΚ. Αττική, νότια του Πανείου Όρους και της Κερατέας. Βρίσκεται σε ρεματιά ανατολικά του λόφου της Φέριζας (ή Μόκριζας 201 μ.), κοντά στην επαρχιακή οδό Κερατέας-Αναβύσσου και σε μέσο σταθμικό υψόμετρο 120.  
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 2001 και προσαρτήθηκε στον δήμο Κερατέας. Με το ΦΕΚ 87Α - 07/06/2010 αποσπάστηκε από τον δήμο Κερατέας και προσαρτήθηκε στον δήμο Λαυρεωτικής. 
## Αρχαιολογική έρευνα
Στην περιοχή, κατά την παρακολούθηση από την Β ́ ΕΠΚΑ των εργασιών διαπλάτυνσης της οδού Αναβύσσου-Κερατέας, ανασκαφές έφεραν στο φως -πιθανότατα- οικισμό ο οποίος καταλαμβάνει το ανώτερο τμήμα λόφου και, σύμφωνα με μια πρώτη αξιολόγηση της κεραμικής, χρονολογικά εκτείνεται, τουλάχιστον, εντός του πρώτου μισού της τρίτης χιλιετίας π.Χ. (Πρωτοελλαδική Ι-ΙΙ). Θραύσματα λιθαργύρου που βρέθηκαν, τεκμηριώνουν άμεσα πρακτικές μεταλλουργικής επεξεργασίας αργυρούχου μολύβδου. 

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Χάρτες «ROAD» (Αττική 1:60.000)
*eetaa.gr

Κατηγορία:Χωριά της περιφερειακής ενότητας Ανατολικής Αττικής
Κατηγορία:Δήμος Λαυρεωτικής
Γκαλιτσιανό

To **Γκαλιτσιανό** (ιταλικά *Gallicianò*), γνωστό και ως η **Ακρόπολη της Μεγάλης Ελλάδας**, είναι χωριό 60 περίπου κατοίκων, συνοικισμός (frazione) του δήμου (comune) Κοντοφούρι, στη Μητροπολιτική Πόλη του Ρέτζιο Καλάμπρια στην ιταλική περιοχή της Καλαβρίας. Το κέντρο βρίσκεται στα 621 μέτρα πάνω από την επιφάνεια της θάλασσας, στη δεξιά όχθη του ποταμού Αμεντολέα. Εμπίπτει στον Εθνικό Δρυμό Ασπρομόντε, στη νότια πλαγιά του Ασπρομόντε.

## Ιστορία
Η ανθρώπινη παρουσία μαρτυρείται στην κοιλάδα του Αμεντολέα από τη νεολιθική εποχή. Το πρώτο κατοικημένο χωριό της περιοχής ήταν η Περίπολη, οχυρή πόλη της μεγαλοελληνικής περιόδου.

Η παλαιότερη τεκμηριωμένη μαρτυρία του Γκαλιτσιανού, η οποία χρονολογείται από το 1060, βρίσκεται στο «βρέβιον της βυζαντινής μητροπολιτικής εκκλησίας του Ρηγίου», που επιμελήθηκε ο βυζαντινολόγος Αντρέ Γκουιλού. Σε αυτό το έγγραφο το κέντρο αναφέρεται ως «τό Гαλικίανον».

Η ονομασία προέρχεται από το Γαλλικόν, μιας πόλεως κοντά στο σύγχρονο Κιλκίς, από όπου οι κάτοικοι ανέκαμψαν στη νότια Ιταλία μετά τις καταστροφές που προκάλεσαν βουλγαρικές επιδρομές. Μια άλλη υπόθεση είναι ότι θα μπορούσε να προέρχεται από τη ρωμαϊκή οικογένεια των «Γαλλικίων», η οποία είχε κτήσεις γης (Γαλλικιανά) στην περιοχή.

Μέχρι τη σύγχρονη εποχή, ήταν κτήμα του φέουδου Αμεντολέα και ακολουθούσε τα ζητήματα αυτού του χωριού. Ήταν κοινότητα στα τέλη του 800, με αρχές του 700, αργότερα έγινε συνοικισμός του Κοντοχωρίου.

Αν και έπαθε σοβαρές ζημιές από τον σεισμό του 1783, έχει διατηρήσει την πρωταρχική του δομή. Οι πλημμύρες του 1951 και του 1971 ανάγκασαν πολλούς να εγκαταλείψουν το χωριό.

## Παραπομπές


Κατηγορία:Πόλεις της Καλαβρίας
Κατηγορία:Ελληνόφωνα χωριά
Αμεντολέας

Ο **Αμεντολέας** ή **Αμυγδαλέας** (ιταλικά: Amendolea) είναι ποταμός στην επαρχία του Ρέτζο Καλάμπρια στην περιοχή της Καλαβρίας της νότιας Ιταλίας. Η πηγή του βρίσκεται κοντά στο Μοντάλτο στο Εθνικό Πάρκο Ασπρομόντε. Ο ποταμός ρέει νότια μετά το Ροχούδι και το Κοντοχώρι και εκρέει στο Ιόνιο πέλαγος δυτικά του Γιαλού του Βούα. Έχει λεκάνη απορροής 150,4 τετραγωνικών χιλιομέτρων.

## Παραπομπές


Κατηγορία:Ποταμοί της Ιταλίας
Αμεντολέα

Η **Αμεντολέα** (ιταλικά: Amendolea) είναι μικρή πόλη, μέρος του δήμου Κοντοχωρίου, η οποία βρίσκεται στο κέντρο της γκρεκάνικης περιοχής της επαρχίας του Ρέτζο Καλάμπρια.

Κατοικείται από 13 οικογένειες και υψώνεται περίπου 5 χιλιόμετρα από τη θάλασσα, στην αριστερή όχθη του ποταμού Αμεντολέα, και δεσπόζει το φρούριο στο οποίο βρίσκεται επιβλητικά το Κάστρο Ρούφο. Μέχρι το 1811 ήταν αυτόνομος δήμος.

## Παραπομπές


Κατηγορία:Πόλεις της Καλαβρίας
GeneCards

**GeneCards** ονομάζεται η βάση δεδομένων που παρέχει γενομικές, πρωτεομικές, μεταγραφικές, γενετικές και λειτουργικές πληροφορίες για όλα τα ήδη γνωστά και προβλεπόμενα ανθρώπινα γονίδια. Αναπτύσσεται και συντηρείται από το Crown Human Genome Center στο Ινστιτούτο Επιστημών του Weizmann.

Η βάση δεδομένων στοχεύει στο να προσφέρει μια γρήγορη ματιά στις πιο πρόσφατα διαθέσιμες βιοϊατρικές πληροφορίες για τo υπό αναζήτηση γονίδιο, συμπεριλαμβανομένων και ανθρωπίνων γονιδίων, τις κωδικοποιούμενες πρωτεΐνες και τις σχετικές παθήσεις. Η βάση δεδομένων GeneCards παρέχει πρόσβαση σε δωρεάν διαδικτυακές πηγές για παραπάνω από τα 7000 γνωστά ανθρώπινα γονίδια που προήλθαν από πάνω από 90 πηγές δεδομένων, όπως HGNC, Ensembl και NCBI. Η κύρια λίστα γονιδίων είναι βασισμένη σε εγκεκριμένα σύμβολα γονιδίων που δημοσιεύτηκαν από την επιτροπή HUGO Gene Nomenclature Committee (HGNC). Η πληροφορίες συλλέγονται προσεκτικά και επιλέγονται από αυτές τις βάσεις δεδομένων μέσω της μηχανής αναζήτησής της. Αν η αναζήτηση δεν αποφέρει κάποιο αποτέλεσμα, η βάση δεδομένων θα εμφανίσει αρκετές προτάσεις ώστε να βοηθήσει τους χρήστες να ολοκληρώσουν την αναζήτησή τους με βάση το τύπο του ερωτήματος και θα προσφέρει συνδέσμους απευθείας για τις βάσεις δεδομένων της μηχανής αναζήτησης.

Κατηγορία:Βάσεις δεδομένων
Φούρνοι Θάσου

Οι **Φούρνοι** ή η **Φρίσσα** είναι βραχονησίδα του Θρακικού πελάγους και της Θάσου. Βρίσκεται πολύ κοντά στις ανατολικές ακτές του νησιού στο ύψος του οικισμού Παλαιοχώρι της δημοτικής ενότητας Θεολόγου, βόρεια από τη νησίδα Κοίνυρα και νότια της Γραμβούσας. 

## Παραπομπές


Φούρνοι Θάσου
Φούρνοι
Αχλαδιά Τρικάλων

Η **Αχλαδιά** *ή Αχλαδέα* είναι χωριό του δήμου Μετεώρων στον νομό Τρικάλων. Μαζί με το χωριό Θεοτόκος, αποτελούν τοπική κοινότητα του δήμου Μετεώρων. Η Αχλαδέα είναι κτισμένη στα 565 μέτρα και έχει 65 κατοίκους σύμφωνα με την απογραφή του 2021.

## Ιστορικά στοιχεία

Ο οικισμός της Αχλαδέας μνημονεύεται ως *Βουρλοχώρι* το 1613, όπως και το 1624, όπου γίνεται αναφορά σε κάποιον Ευθύμιο Βουρλοχωρίτη. Σε πηγές της Τουρκοκρατίας αλλά και σε κατάστιχα των Μετεώρων (Ιερά Μονή Βαρλαάμ),όπως στην πρόθεση 215 της Ιεράς Μονής Βαρλαάμ 1613/1614 -19ος αιώνας. αναφέρεται με την ίδια ονομασία. Το 1754 είχε 11 οικογένειες ενώ το 1772 οι κάτοικοί του φέρεται να πληρώνουν την εισφορά στην τοπική επισκοπή λόγω δεινής οικονομικής θέσης, γεγονός που σημαίνει ότι είχαν εγκαταλείψει προσωρινά την περιοχή, ώστε στην επί Μαχμούτ Πασά απογραφή, που έγινε στις 29/9/1820, είχε μόνο τέσσερα σπίτια. Πάντως το 1881 είχε 85 κατοίκους, ενώ το 1883 υπήρχαν στον οικισμό και δάσκαλοι όπως επισημαίνει ο ιερέας Φώτιος Βούρλας στο βιβλίο του *Ανέκδοτες Ενθυμήσεις από την Αχλαδέα Καλαμπάκας* (ενθύμηση 23).  

Οι περισσότεροι κάτοικοι σήμερα είναι απόμαχοι της δουλειάς (συνταξιούχοι) που επέστρεψαν στο χωριό από την ξενιτιά, καθώς που στη δεκαετία του 1960 το χωριό γνώρισε κύμα μετανάστευσης. Στις 8 Σεπτεμβρίου πανηγυρίζει την Γέννηση της Παναγίας. Μέχρι το σχολικό έτος 1994 -1995 λειτουργούσε το δημοτικό σχολείο Αχλαδέας και μέχρι και σήμερα που παραμένει κλειστό λειτουργεί ως κοινοτικό καφενείο.

## Τοπική κοινότητα

Η τοπική κοινότητα Αχλαδέας είναι χαρακτηρισμένη ως αγροτικός ορεινός οικισμός, με έκταση 17,336 χμ² (2011). Περιλαμβάνει και τον οικισμό Θεοτόκος.
### Πληθυσμός

(σε παρένθεση ο πληθυσμός της τοπικής κοινότητας)

## Αξιοθέατα
Στο κέντρο του χωριού βρίσκεται ο πολιούχος ναός του Αγίου Κωνσταντίνου και Ελένης. Στους καταπράσινους λόφους, βόρεια του χωριού, υπάρχει παλαιός ναός της Γέννησης της Θεοτόκου. Όπως προκύπτει από το βιβλίο του ιερέα Φωτίου Βούρλα, "Ο Ιερός Ναός  Γεννήσεως της Θεοτόκου Αχλαδέας", η ανέγερσή του  χρονολογείται το 1604 μ.χ. και "Ανήκει στη μεταβυζαντινή περίοδο ...Χτίστηκε πάνω σε ερειπωμένο παλαιοχριστιανικό ή ειδωλολατρικό ναό, καθότι τα υπάρχοντα Μεταβυζαντινής περιόδου μνημεία στήνονταν πάνω ή δίπλα σε πριν της περιόδου αυτής μνημεία". Ο ναός διαθέτει  ωραίες αγιογραφίες από Μετσοβίτες αγιογράφους και ξυλόγλυπτο τέμπλο. Διαθέτει λαογραφικό μουσείο.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)  
*Φώτιος Βούρλας, "Ανέκδοτες ενθυμήσεις από την Αχλαδέα Καλαμπάκας",   περιοδικό "Τρικαλινά", τόμος 18ος(1998)
*Φώτιος Βούρλας, "Ο Ιερός Ναός  Γεννήσεως της Θεοτόκου Αχλαδέας", Έκδοση Πολιτιστικός Σύλλογος Αχλαδέας "Η Μάνα", Αχλαδέα 2009, Παραγωγή "Γένεσις".

Κατηγορία:Δήμος Μετεώρων
Κατηγορία:Χωριά της περιφερειακής ενότητας Τρικάλων
Πέλαγος Θάσου

Το **Πέλαγος** είναι βραχονησίδα του Θρακικού πελάγους και της Θάσου. Βρίσκεται απέναντι από τα νότια παράλια του νησιού, νοτιοανατολικά από τη νησίδα Παναγία. 

## Παραπομπές


Πέλαγος
Πέλαγος
Άλαν Γκουθ

Ο **Άλαν Χάρβεϊ Γκουθ** (αγγλικά: *Alan Harvey Guth*) (γενν. 27 Φεβρουαρίου 1947) είναι Αμερικανός θεωρητικός φυσικός και κοσμολόγος. Έχει ερευνήσει τη θεωρία των στοιχειωδών σωματιδίων (και πώς η θεωρία των σωματιδίων μπορεί να εφαρμοστεί στο πρώιμο σύμπαν). Είναι καθηγητής Φυσικής Victor Weisskopf στο Τεχνολογικό Ινστιτούτο της Μασαχουσέτης. Μαζί με τον Αλεξέι Σταρομπίνσκι και τον Αντρέι Λίντε, κέρδισε το Βραβείο Καβλί το 2014 «για την πρωτοπορία στη θεωρία του κοσμικού πληθωρισμού».

## Παραπομπές
 

## Εξωτερικοί σύνδεσμοι
* Η ιστοσελίδα του Alan H. Guth στο MIT
* MIT Κέντρο Θεωρητικής Φυσικής
* Alan Guth - "*[https://web.archive.org/web/20120414223036/http://pauli.physics.lsa.umich.edu/w/arch/som/sto2001/Guth/real/n001.htm Αιώνιος πληθωρισμός]: Επιτυχίες και ερωτήσεις*"
* The Growth of Inflation, περιοδικό Symmetry, Δεκέμβριος 2004/Ιανουάριος 2005
* Guth's Grand Guess, περιοδικό Discover, Απρίλιος 2002
* Πρόσθετη φωτογραφία
* 

Κατηγορία:Αμερικανοί φυσικοί
Κατηγορία:Αμερικανοί κοσμολόγοι
Κατηγορία:Αμερικανοεβραίοι επιστήμονες
Κατηγορία:Μέλη της Εθνικής Ακαδημίας Επιστημών των Ηνωμένων Πολιτειών
Βέλικα Ρούντοκα

Η **Βέλικα Ρούντοκα** (σερβικά και σλαβομακεδονικά: Велика Рудока) είναι η υψηλότερη κορυφή του Όρους Ρούντοκα, που βρίσκεται στην οροσειρά του Σκάρδου, επάνω στα σύνορα Σερβίας-Βόρειας Μακεδονίας. Με υψόμετρο 2.660 μέτρων αποτελεί το ψηλότερο βουνό της Σερβίας, στην αμφισβητούμενη περιοχή του Κοσσυφοπεδίου.

## Παραπομπές


Κατηγορία:Βουνά της Σερβίας
Ζε Καλάνγκα

Ο **Πάουλο Μπατίστα Νσίμπα** (, γεννημένος στις 12 Οκτωβρίου 1983), περισσότερο γνωστός ως **Ζε Καλάνγκα** (), είναι Ανγκολέζος πρώην διεθνής ποδοσφαιριστής ο οποίος αγωνιζόταν ως ακραίος μέσος.

## Καριέρα
Όντας επίσης γνωστός ως Ρικάρνο Ελόι (), ξεκίνησε την ποδοσφαιρική καριέρα του από τον ανγκολέζικο σύλλογο της γενέτειράς του, καθώς και πρωτεύουσας της χώρας, Λουάντα, Πέτρο Ατλέτικο. Πραγματοποίησε το ντεμπούτο του ως διεθνής με την Εθνική Ανγκόλας το 2003, κατά τη διάρκεια αναμέτρησης με αντίπαλο τη Γκαμπόν. Οι θετικές και άκρως υποσχόμενες εμφανίσεις του με τα χρώματα της Ανγκόλας στη δεξιά πτέρυγα του γηπέδου κατά τη διάρκεια του Παγκοσμίου Κυπέλλου του 2006 οδήγησαν στη μεταγραφή του στη ρουμανική Ντινάμο Βουκουρεστίου, όπου και, κατά τη διάρκεια της πρώτης σεζόν παρουσίας του με τα χρώματα του συλλόγου, ήταν μέλος της ομάδας η οποία κατέκτησε το ρουμανικό πρωτάθλημα κατά τη διάρκεια της συγκεκριμένης σεζόν.

Κατά τη διάρκεια του Παγκοσμίου Κυπέλλου του 2006, ο Ζε Καλάνγκα ψηφίστηκε ως Κορυφαίος Παίκτης της αναμέτρησης της Ανγκόλας, στο πλαίσιο της φάσης των ομίλων της διοργάνωσης, με αντίπαλο το Ιράν, η οποία έλαβε χώρα στις 21 Ιουνίου, αναμέτρηση στη διάρκεια της οποίας έδωσε ασίστ στον συμπαίκτη του, Φλάβιο, ο οποίος άνοιξε το σκορ, με το τελικό αποτέλεσμα να λήγει ισόπαλο 1-1.

Τον Ιούνιο του 2007, έπειτα από σχετική άδεια διακοπών, δεν συμμετείχε στη θερινή προετοιμασία της Ντινάμο ενόψει της επερχόμενης σεζόν, γεγονός το οποίο και οδήγησε στην παραχώρησή του, υπό την μορφή δανεικού, στην πορτογαλική Μποαβίστα, για τη συνολική διάρκεια της σεζόν 2007-08.

Στη συνέχεια, κλήθηκε ως μέλος της ανγκολέζικης αποστολής ενόψει του Κυπέλλου Εθνών Αφρικής του 2008, το οποίο διεξήχθη στη Γκάνα, όπου ο ίδιος εισήλθε στον αγωνιστικό χώρο ως αλλαγή κατά τη διάρκεια της εναρκτήριας αναμέτρησης της Ανγκόλας για τη συγκεκριμένη διοργάνωση, με αντίπαλο τη Νότια Αφρική. Η ποιοτική εμφάνισή του οδήγησε στη χρησιμοποίησή του ως βασικού κατά τη διάρκεια της δεύτερης αναμέτρησης της εθνικής ομάδας της χώρας του για τη συγκεκριμένη διοργάνωση, με αντίπαλο τη Σενεγάλη, όπου και αγωνίστηκε για τη συνολική διάρκεια της αναμέτρησης, πραγματοποιώντας, παράλληλα, άκρως θετική εμφάνιση, καθώς έδωσε ασίστ στον συμπαίκτη του επιθετικό, Μανούτσο, ο οποίος με κεφαλιά σημείωσε ένα από τα γκολ της επικράτησης της Ανγκόλας με τελικό σκορ 3-1.

## Διακρίσεις
**Ντιναμό Βουκουρεστίου**
*Λίγκα 1: 2006-07

## Παραπομπές


## Εξωτερικοί Σύνδεσμοι
* 

Κατηγορία:Ανγκολανοί ποδοσφαιριστές
Κατηγορία:Ποδοσφαιριστές Εθνικής Ανγκόλας
Κατηγορία:Ποδοσφαιριστές Ντιναμό Βουκουρεστίου
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Κυπέλλου Εθνών Αφρικής 2006
Κατηγορία:Ποδοσφαιριστές Κυπέλλου Εθνών Αφρικής 2008
Κατηγορία:Ποδοσφαιριστές Κυπέλλου Εθνών Αφρικής 2010
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ποδοσφαιριστές Μποαβίστα
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Ατλέτικο Πετρόλεος ντε Λουάντα
Κατηγορία:Ποδοσφαιριστές Πρωταθλήματος Εθνών Αφρικής 2011
Κατηγορία:Μέσοι ποδοσφαιριστές
Γιούντενπλατς

Η **Γιούντενπλατς** (γερμανικά: *Judenplatz*, μτφ. *Εβραϊκή Πλατεία*) είναι πλατεία της Βιέννης που ήταν το κέντρο της εβραϊκής ζωής και της Βιεννέζικης εβραϊκής κοινότητας κατά τον Μεσαίωνα. Στο κέντρο της πλατείας υπάρχει το άγαλμα του Γερμανού συγγραφέα του Διαφωτισμού, δραματικού ποιητή και κριτικού της τέχνης Γκότχολντ Εφραίμ Λέσσινγκ (Gotthold Ephraim Lessing, 1729-1781). Στην πλατεία υπάρχει επίσης ένα μνημείο για τα Αυστριακά Θύματα του Ολοκαυτώματος, ένα έργο που βασίζεται σε μια ιδέα του Εβραίου Αυστριακού συγγραφέα Σιμόν Βίζενταλ που επέζησε του Ολοκαυτώματος και μετά τον Β΄ Παγκόσμιο πόλεμο έγινε διάσημος για τη συμβολή του στον εντοπισμό Ναζί εγκληματιών πολέμου. Το μνημείο που αποκαλύφτηκε το 2000, είναι ένας κύβος από οπλισμένο σκυρόδεμα που μοιάζει με βιβλιοθήκη με τους όγκους του γυρισμένους από μέσα προς τα έξω και δημιουργήθηκε από τη Βρετανίδα καλλιτέχνιδα Ρέιτσελ Γουαϊτρέντ (Rachel Whiteread).

## Παραπομπές


## Πηγές
https://www.visitingvienna.com/sights/judenplatz/

https://www.viennasightseeing.at/flexi-pass/jewish-museum-vienna-museum-judenplatz

https://www.wien.info/en/all-of-vienna/jewish-vienna/museum-judenplatz-352772

Κατηγορία:Βιέννη
Κατηγορία:Πλατείες
Σέστρι Λεβάντε

Το **Σέστρι Λεβάντε** (ιταλικά: *Sestri Levante*) είναι παραθαλάσσιος δήμος στη Λιγουρία, βόρεια Ιταλία. Είναι τμήμα της μητροπολιτικής περιοχής της Γένοβας, περίπου στο μέσο της απόστασης ανάμεσα στη Γένοβα και τη Λα Σπέτσια. Ο πληθυσμός του δήμου το 2021 υπολογίστηκε σε 17.842 κατοίκους.

Το παλιό κέντρο του Σέστρι Λεβάντε είναι κτισμένο σε μία χερσόνησο ανάμεσα σε δύο κόλπους, τον κόλπο της Σιωπής (Baia del Silenzio) και τον κόλπο των Παραμυθιών (Baia delle Favole). Ο κόλπος τη Σιωπής έχει αμμώδη παραλία. Το Σέστρι Λεβάντε διαθέτει σιδηροδρομικό σταθμό και βρίσκεται κοντά στον αυτοκινητόδρομο Α12. Έχει αρχίσει να γίνεται δημοφιλής τουριστικός προορισμός, ευρισκόμενος ανάμεσα στο Πορτοφίνο και την Τσίνκουε Τέρρε.

Η περιοχή ανήκε σε μοναστήρι όταν αποκτήθηκε από τη Γένοβα το 1145. Ο οικισμός οχυρώθηκε και το 1151 κατασκευάστηκε η εκκλησία του Αγίου Νικολάου. Τον 15ο με 17ο αιώνα στον ισθμό της χερσονήσου έκτισαν μέγαρα οι ευγενείς οίκοι Ραβασκιέρι, Μπερναμπό και Φεντερίτσι. Ακολούθησαν οι Ντουράτσο και οι Ντόρια. Την ίδια περίοδο κατασκευάζονται και τα χαρακτηριστικά σπίτια της Λιγουρίας, πολύχρωμα, κοντά το ένα στο άλλο για οικονομία χώρου. Το Καστέλι Τζουλιάνο στη χερσόνησο κτίστηκε τη δεκαετία του 1920 και η Βίλα Μαντέλι, σε ρυθμό ρασιοναλισμού, το 1938-40.

## Παραπομπές


## Εξωτερικοί σύνδεσμοι

Κατηγορία:Δήμοι της Μητροπολιτικής Πόλεως της Γένοβας
Ευρωπαϊκό Πρωτάθλημα Καλαθοσφαίρισης Μικρών Χωρών

Το **Ευρωπαϊκό Πρωτάθλημα Καλαθοσφαίρισης Μικρών Χωρών** είναι η χαμηλότερη βαθμίδα της διετούς διοργάνωσης Ευρωμπάσκετ της FIBA, που διοργανώνεται από τη FIBA Europe.

## Ιστορία
Το πρωτάθλημα εισήχθη για πρώτη φορά το 1988, ως **Κύπελλο Προβιβασμού**, η διοργάνωση που διοργανώθηκε για τις χαμηλότερες ευρωπαϊκές εθνικές ομάδες καλαθοσφαίρισης. Έκτοτε, η διοργάνωση διεξάγεται ανά διετία. Το 2007, το Κύπελλο Προβιβασμού μετονομάστηκε επίσημα σε **Ευρωμπάσκετ Κατηγορία Γ**. Το 2011, μετά την κατάργηση του συστήματος τμημάτων για το Ευρωμπάσκετ της FIBA, η Κατηγορία Γ του Ευρωμπάσκετ της FIBA μετονομάστηκε σε Ευρωπαϊκό Πρωτάθλημα Μικρών Χωρών.

## Αποτελέσματα

## Παραπομπές


## Εξωτερικοί σύνδεσμοι

* Ευρωπαϊκό Πρωτάθλημα Καλαθοσφαίρισης Μικρών Χωρών στον επίσημο ιστότοπο της FIBA Europe

Κατηγορία:Ευρωπαϊκό Πρωτάθλημα Καλαθοσφαίρισης
Καρίπειον Μέλαθρον

μικρογραφία|222x222εσ|Η ανατολική πλευρά της οδού Κλειούς
Το **Καρίπειον Μέλαθρον** βρίσκεται στη διασταύρωση των οδών Ολυμπιάδος και Στ. Δραγούμη στην Άνω Πόλη της Θεσσαλονίκης και χρονολογείται στα τέλη του 19ου αι. (1890).   

## Ιστορικό
Κατασκευάστηκε ως αρχοντικό σπίτι του γιού του τελευταίου Οθωμανού πολιτικού διοικητή της Θεσσαλονίκης Αμπντουραχμάν Γιαζή Πασά και σύμφωνα με κάποιες πηγές  αρχιτέκτονας αναφέρεται ο Βιταλιάνο Ποζέλι.  

Το 1928 το ακίνητο αγοράζει ο επιπλοπώλης Σ. Νοτταρίδης αντί 425.000 δραχμών και από τον κληρονόμό του το κτίριο περιέρχεται στον Αλέξανδρο Καρίπη, ψυχίατρο, γεννημένο στη Θεσσαλονίκη το 1928, με καταγωγή από την πλευρά της μητέρας του, Δάφνης Γρίζου, από το Κρούσοβο και από την πλευρά του πατέρα του, Αθανασίου Καρίπη, από το Αϊβαλί της Μικράς Ασίας.  

Ο Α. Καρίπης από θερμό ενδιαφέρον και μεγάλη αγάπη για την πόλη της Θεσσαλονίκης αγοράζει το διατηρητέο κτίριο μεγάλης ιστορικής αξίας και το αποκαθιστά στην αρχική του μορφή με τη συνδρομή του Υπουργείου Πολιτισμού (4η Εφορεία Νεοτέρων Μνημείων), με την ονομασία «Καρίπειον Μέλαθρον». Ακόμη, το αξιοποιεί συμβολικά, εγκαθιστώντας σε αυτό το Ίδρυμα Εθνικού και Θρησκευτικού Προβληματισμού.  

Σήμερα στεγάζει το αρχιτεκτονικό γραφείο Urban Soul project. 

## Παραπομπές

Κατηγορία:Κτίρια και κατασκευές στη Θεσσαλονίκη
Άγιος Γεώργιος Θορικού Αττικής

Ο **Άγιος Γεώργιος** είναι οικισμός της δημοτικής κοινότητας και δημοτικής ενότητας (τέως δήμου) Κερατέας, του δήμου Λαυρεωτικής, της περιφερειακής ενότητας Ανατολικής Αττικής, στην περιφέρεια Αττικής, σύμφωνα με το πρόγραμμα *Καλλικράτης*.

## Γεωγραφία
Ο Άγιος Γεώργιος είναι πεδινός οικισμός στη ΝΑ. Αττική, βορειοδυτικά του Θορικού και δίπλα στην εθνική οδό προς Λαύριο (ΕΟ 89), σε μέσο σταθμικό υψόμετρο 18.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 2001 και προσαρτήθηκε στον δήμο Κερατέας. Με το ΦΕΚ 87Α - 07/06/2010 αποσπάστηκε από τον δήμο Κερατέας και προσαρτήθηκε στον δήμο Λαυρεωτικής.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Δομή, 2002-4
* Χάρτες «ROAD» (Αττική 1:60.000)
* eetaa.gr

Κατηγορία:Χωριά της περιφερειακής ενότητας Ανατολικής Αττικής
Κατηγορία:Δήμος Λαυρεωτικής
Άγιος Γεώργιος Πολυδενδρίου Αττικής

Ο **Άγιος Γεώργιος** είναι οικισμός της τοπικής κοινότητας και δημοτικής ενότητας Πολυδενδρίου, του δήμου Ωρωπού, της περιφερειακής ενότητας Ανατολικής Αττικής, στην περιφέρεια Αττικής, σύμφωνα με το πρόγραμμα *Καλλικράτης*.
## Γεωγραφία
Ο Άγιος Γεώργιος είναι ημιορεινός οικισμός στη Β. Αττική, δίπλα και δυτικά από το Καπανδρίτι και το Πολυδένδρι, πάνω στην εθνική οδό Αθηνών-Θεσσαλονίκης (ΕΟ 1) και σε μέσο σταθμικό υψόμετρο 360. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 2001 και προσαρτήθηκε στην κοινότητα Πολυδενδρίου. Με το ΦΕΚ 87Α - 07/06/2010 αποσπάστηκε από την κοινότητα Πολυδενδρίου και προσαρτήθηκε στον δήμο Ωρωπού.
## Αξιοθέατα
*Η σταυροπηγιακή Μονή της Παναγίας Χρυσοπηγής (κτίση 1973), με την οποία είναι κατ’ ουσίαν ταυτισμένος ο οικισμός και καταλαμβάνει μεγάλο μέρος της έκτασής του.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Χάρτες «ROAD» (Αττική 1:60.000)
*eetaa.gr

## Εξωτερικοί σύνδεσμοι
*https://www.openbook.gr/moni-kai-ieros-naos-chrysopigis-polydendri-attikis/

Κατηγορία:Χωριά της περιφερειακής ενότητας Ανατολικής Αττικής
Snowdrop

Το ***Snowdrop*** (κορεατικά: 설강화, *Seolganghwa*) είναι νοτιοκορεάτικη τηλεοπτική σειρά της με πρωταγωνιστές τους Jung Hae-in, Jisoo, Yoo In-na, Jang Seung-jo, Yoon Se-ah, Kim Hye-yoon και Jung Yoo-jin. Προβλήθηκε στο JTBC από τις 18 Δεκεμβρίου 2021 έως τις 5 Φεβρουαρίου 2022.

## Παραπομπές


## Εξωτερικοί σύνδεσμοι
*  
* 

Κατηγορία:Νοτιοκορεατικές τηλεοπτικές σειρές
Άγιος Γεώργιος Κραννώνος Λάρισας

Ο **Άγιος Γεώργιος** είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Κραννώνος, του δήμου Κιλελέρ, της περιφερειακής ενότητας (τέως νομού) Λάρισας, στην περιφέρεια Θεσσαλίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Λαρίσης του νομού Λαρίσης, στο γεωγραφικό διαμέρισμα Θεσσαλίας.
*Μέχρι το 1919, ο οικισμός ονομαζόταν *Μπουχλάρ*.
## Γεωγραφία
Ο Άγιος Γεώργιος είναι χωριό στο νότιο τμήμα του νομού Λαρίσης, στους βόρειους πρόποδες του όρους Φυλλήιον, πάνω στον παλαιό επαρχιακό δρόμο Λάρισας-Φαρσάλων και σε μέσο σταθμικό υψόμετρο 205 μέτρων. Απέχει 32 χιλιόμετρα περίπου Ν.ΝΔ. της Λάρισας. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 21,504 χμ² (2011).  
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως *Μπουχλάρ*. Το 1919 μετονομάστηκε σε  *Άγιος Γεώργιος*. Με το ΦΕΚ 244Α - 04/12/1997 ο οικισμός αποσπάστηκε από την κοινότητα Αγίου Γεωργίου και προσαρτήθηκε στον δήμο Κραννώνος. Με το ΦΕΚ 87Α - 07/06/2010 ο οικισμός αποσπάστηκε από τον δήμο Κραννώνος και προσαρτήθηκε στον δήμο Κιλελέρ.
## Ιστορικά στοιχεία
Ο Άγιος Γεώργιος (*Μπουχλάρι*) ήταν από τα πρώτα θεσσαλικά τσιφλίκια που απαλλοτριώθηκαν ύστερα από συντονισμένες ενέργειες των υπηρεσιών με τους συνεταιριζόμενους κληρούχους. Το 2017 συμπληρώθηκαν εκατό χρόνια από τη μεγάλη αγροτική μεταρρύθμιση (σε όλη την περιοχή του Κιλελέρ) και της επακόλουθης διανομής της γης στους επίμορτους κολίγους και παρεκεντέδες (κουλακτσήδες), προγόνους των σημερινών κατοίκων του χωριού.

## Αξιοθέατα
* Η εκκλησία του Αγίου Γεωργίου στο βορειοδυτικό τμήμα του οικισμού
## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr
## Εξωτερικοί σύνδεσμοι
*https://www.opap-kileler.gr/diafaneia/item/494-imerida-gia-ti-dianomi-gis-stous-aktimones-tou-agiou-georgiou-mpouxlari-to-1917.html 

Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Κώστας Θετταλός

Ο **Κώστας Θετταλός** (Αμαλιάπολη Μαγνησίας, 1905 – Αθήνα, 1992) ήταν Έλληνας ζωγράφος, σκηνογράφος, αγιογράφος και εικονογράφος σχολικών βιβλίων. Απόφοιτος (1934) της Ανώτατης Σχολής Καλών Τεχνών, δίδαξε σχέδιο στο Πολυτεχνείο Αθηνών και στη Σιβιτανίδειο Σχολή. Πέθανε σε ηλικία 87 ετών.
## Παραπομπές


Κατηγορία:Έλληνες χαράκτες
Κατηγορία:Έλληνες ζωγράφοι του 20ού αιώνα
Επιστροφή στο Cold Mountain

Το ***Επιστροφή στο Cold Mountain*** (αγγλ.:Cold Mountain) είναι πολεμική ταινία επικής περιόδου του 2003, σε σενάριο και σκηνοθεσία του Άντονι Μινγκέλα βασισμένη στο ομότιτλο μυθιστόρημα του 1997 και μπεστ σέλερ του Τσαρλς Φρέιζερ. Πρωταγωνιστούν οι Τζουντ Λο Νικόλ Κίντμαν και Ρενέ Ζελβέγκερ με τους Αϊλίν Άτκινς Μπρένταν Γκλίσον Φίλιπ Σέιμουρ Χόφμαν και Νάταλι Πόρτμαν. 

Η ταινία αφηγείται την ιστορία ενός τραυματισμένου λιποτάκτη από τον Συνομοσπονδιακό στρατό κοντά στο τέλος του Αμερικανικού Εμφυλίου Πολέμου, ο οποίος ταξιδεύει σπίτι του για να επανενωθεί με τη γυναίκα που αγαπά. Η ταινία ήταν μια συμπαραγωγή εταιρειών από την Ιταλία, τη Ρουμανία και τις Ηνωμένες Πολιτείες.

## Παραπομπές


## Εξωτερικοί σύνδεσμοι
*

Κατηγορία:Ταινίες του 2003
Κατηγορία:Αμερικανικές ταινίες της δεκαετίας 2000
Κατηγορία:Αγγλόφωνες ταινίες
Κατηγορία:Αμερικανικές επικές ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες γυρισμένες στη Βιρτζίνια
Κατηγορία:Ταινίες γυρισμένες στη Ρουμανία
Κατηγορία:Ταινίες παραγωγής Miramax Films
Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου
Κατηγορία:Ταινίες με ηθοποιό που κέρδισε BAFTA Β' Γυναικείου Ρόλου
Κατηγορία:Ταινίες με ηθοποιό που κέρδισε Χρυσή Σφαίρα Β΄ Γυναικείου Ρόλου
Αλέσσιο Ντιονίζι

Ο **Alessio Dionisi** (1 Απριλίου 1980) είναι Ιταλός επαγγελματίας προπονητής ποδοσφαίρου και πρώην παίκτης που είναι και προπονητής της ομάδας της Serie A Sassuolo .

## Καριέρα ως παίχτης
Ως Σέντερ μπακ, ο Ντιονίσι πέρασε το μεγαλύτερο μέρος της καριέρας του σε επίπεδο Serie C2 και Serie D, με το προσωπικό του αποκορύφωμα να είναι στο Tritium, μια ομάδα που ήταν αρχηγός και με την οποία κέρδισε την άνοδο στη Lega Pro Prima Divisione . Έπαιξε επίσης και στην τρίτη κατηγορία για μια σεζόν.

## Προπονητική καριέρα
Αποσύρθηκε από την ενεργό δράση του ποδοσφαίρου το 2014 και αμέσως διορίστηκε προπονητής της ομάδας Olginatese της Serie D, η οποία ήταν η τελευταία του ομάδα ως παίκτης. Στη συνέχεια κατάφερε ξανά σε επίπεδο Serie D με την Borgosesia από το 2015 έως το 2017 και τη Fiorenzuola τη σεζόν 2017-18.

Στη συνέχεια διορίστηκε προπονητής της ομάδας Imolese της Serie D το 2018, οδηγώντας την ομάδα στη δεύτερη θέση του πρωταθλήματος. Αφού ο σύλλογος εισήχθη στη Serie C για να καλύψει μια κενή θέση, επιβεβαιώθηκε στο Imolese και οδήγησε με επιτυχία τον μικρό σύλλογο από την Emilia-Romagna στην ιστορική τρίτη θέση στο πρωτάθλημα (το καλύτερο αποτέλεσμα στην ιστορία του συλλόγου) και μια θέση στο τα πλέι οφ ανόδου, όπου η ομάδα του ηττήθηκε από την Πιατσέντσα στους ημιτελικούς.

Τα εντυπωσιακά του αποτελέσματα με την Ιμολέζε του κέρδισαν την προσοχή της Βενέτσια, η οποία τον διόρισε ως προπονητή της ομάδας.  Με την Βενέτσια κατάφερε να ανεβεί στη Serie B στη θέση της Παλέρμο ΦΚ,  καθοδήγησε την ομάδα στην διατήρηση  της θέσης τους στην δεύτερη κατηγορία.

Στις 19 Αυγούστου 2020, ανακοινώθηκε ως νέος προπονητής της ομάδας Empoli της Serie B.  Την πρώτη του σεζόν ως επικεφαλής, οδήγησε την Έμπολι να γίνει πρωταθλητής της Serie B 2020-21 και να εξασφαλίσει την άνοδό τους στη Serie A.  Τα εντυπωσιακά του αποτελέσματα στην Έμπολι οδήγησαν στην ομάδα της Serie A Sassuolo να του προσφέρει τον κενό ρόλο του προπονητή μετά την αποχώρηση του Roberto De Zerbi . αφού ακύρωσε το συμβόλαιό του με την Έμπολι στις 15 Ιουνίου 2021,  Διονύση υπέγραψε διετές συμβόλαιο με τη Σασσουόλο την επόμενη μέρα, με ισχύ από την 1η Ιουλίου 2021. 

## Διακρίσεις

### Επικεφαλής προπονητής
**Έμπολι**

* Σειρά Β : 2020–21 

## Παραπομπές


Κατηγορία:Προπονητές ποδοσφαίρου Σέριε Α
Κατηγορία:Προπονητές ποδοσφαίρου Έμπολι ΦΚ
Κατηγορία:Προπονητές ποδοσφαίρου ΦΒΚ Ουνιόνε Βενέτσια
Κατηγορία:Ιταλοί προπονητές ποδοσφαίρου
Κατηγορία:Ποδοσφαιριστές Σέριε Γ
Κατηγορία:Ποδοσφαιριστές ΑΣ Βαρέζε 1910
Κατηγορία:Ποδοσφαιριστές ΑΚ Σιένα
Κατηγορία:Ιταλοί ποδοσφαιριστές
Κατηγορία:Σελίδες με μη επιθεωρημένες μεταφράσεις
Γιώργος Μανουσάκης

Ο **Γιώργος Μανουσάκης** (Ηράκλειο Κρήτης, 1914 – Φεβρουάριος 2003 ) ήταν Έλληνας βραβευμένος (Ακαδημία Αθηνών, 1995) ζωγράφος, χαράκτης, φωτογράφος, συγγραφέας («Λίθοι και Πλίνθοι», Καστανιώτης, Δεκέμβριος 2000), εικονογράφος σχολικών εγχειρίδιων και φυσιολάτρης-στοχαστής. Ανήκε στη λεγόμενη καλλιτεχνική γενιά του ’30 και ασχολήθηκε κυρίως με ρεαλιστικές απεικονίσεις τοπίων και ανθρώπων, με έντονους χρωματισμούς. Γράφτηκε στη Σχολή Καλών Τεχνών το 1934  με δασκάλους τον Ο. Αργυρό και τον Κ. Παρθένη, ενώ ο Γιάννης Κεφαλληνός τον δίδασκε χαρακτική. Για λογαριασμό του ΕΟΤ επιμελήθηκε αφισών, ενώ έργα του εμφανίσθηκαν σε διάφορες εκδόσεις της Εμπορικής Τράπεζας. 

Πέθανε σε ηλικία 78 ετών και κηδεύτηκε στην Αθήνα.

## Παραπομπές


Κατηγορία:Έλληνες ζωγράφοι του 21ου αιώνα
Κατηγορία:Έλληνες χαράκτες
Κατηγορία:Έλληνες ζωγράφοι του 20ού αιώνα
Μπιλ Χάγκερτι

Ο **Ουίλλιαμ Φράνσις Χάγκερι ο Δ**' (αγγλικά: *William Francis "Bill" Hagerty IV*, 14 Αυγούστου 1959), είναι Αμερικανός πολιτικός, επιχειρηματίας και διπλωμάτης, που υπηρετεί ως Γερουσιαστής των Ηνωμένων Πολιτειών για την πολιτεία του Τενεσί από τον Ιανουάριο του 2021. Είναι μέλος του Ρεπουμπλικανικού Κόμματος. 

Προηγουμένως, υπηρέτησε ως 30ος Πρέσβης των Ηνωμένων Πολιτειών στην Ιαπωνία από το 2017 έως το 2019, καθώς και ως Επίτροπος Οικονομικής και Κοινοτικής Ανάπτυξης του Τενεσί από το 2011 έως το 2014.

Είχε εργαστεί στο παρελθόν ως οικονομικός σύμβουλος και συνεργάτης του Λευκού Οίκου κατά την προεδρία του Τζορτζ Χ.Ο. Μπους. Ο Χάγκερτι, είναι συνιδρυτής της ιδιωτικής εταιρείας επενδύσεων "Hagerty Peterson & Company" της οποίας έχει διατελέσει και ως διευθυντικό στέλεχος. 

Ο Χάγκερτι, εξελέγη πρώτη φορά στην Γερουσία των Ηνωμένων Πολιτειών, στις εκλογές του 2020, με ποσοστό 62.2% έναντι 35.2% της Δημοκρατικής ανθυποψήφιάς του, διαδεχόμενος τον Γερουσιαστή Λαμάρ Αλεξάντερ.

## Βιογραφία
Ο Μπιλ Χάγκερτι, γεννήθηκε τον Αύγουστο του 1959 στο Γκάλατιν του Τενεσί των Ηνωμένων Πολιτειών. Το 1977 αποφοίτησε από το Λύκειο "Madisonville North Hopkins High School" στο Μάντισονβιλ του Κεντάκι. Σπούδασε Οικονομικά και Διοίκηση Επιχειρήσεων στοΠανεπιστήμιο Βάντερμπιλτ και έλαβε πτυχίο (BA) το 1981. Στη συνέχεια σπούδασε Νομική στο ίδιο πανεπιστήμιο, λαμβάνοντας πτυχίο (JD) το 1984.

## Παραπομπές

Κατηγορία:Γερουσιαστές των ΗΠΑ
Κατηγορία:Τενεσί
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Πρέσβεις των Ηνωμένων Πολιτειών
Κατηγορία:Αμερικανοί επιχειρηματίες
Κατηγορία:Αμερικανοί νομικοί
Ferrari 488

Η **Ferrari 488** (εσωτερικός κωδικός *F142M*) είναι σπορ αυτοκίνητο υψηλών επιδόσεων, που παρήχθη από τον ιταλική κατασκευαστική εταιρεία Ferrari, μεταξύ του 2015 και του 2019. Ήταν ο διάδοχος της Ferrari 458 και αποκαλύφθηκε στο κοινό για πρώτη φορά στο Σαλόνι Αυτοκινήτου της Γενεύης τον Μάρτιο του 2015.

Υπήρξε το δεύτερο υπερτροφοδοτούμενο σπορ αυτοκίνητο της Ferrari από τη λήξη της παραγωγής της F40 το 1992, μετά την California T. Η έναρξη της παραγωγής της 488 έλαβε χώρα τον Απρίλιο του 2015. Το φθινόπωρο του 2015, η σειρά μοντέλων επεκτάθηκε για να συμπεριλάβει το καμπριολέ **488 Spider**. Η τιμή εκκίνησης για το Coupé ήταν 215.683 ευρώ και για το Spider 228.368 ευρώ.

## Κινητήρας
Ο κινητήρας της, έχει κυβισμό 3.902 cm³ ή 488 κυβικά εκατοστά ανά κύλινδρο, εξ ου και το όνομα του αυτοκινήτου.

## 488 Pista
Στο πλαίσιο της Διεθνούς Έκθεσης Αυτοκινήτου της Γενεύης τον Μάρτιο του 2018, η Ferrari παρουσίασε το **488 Pista**. Έχοντας ιπποδύναμη 530&nbsp;kW (720&nbsp;hp) είναι η πλέον δυνατή παραλλαγή της σειράς 488. Χρησιμοποιείται ο turbo Βενζινοκινητήρας των 3.9 λίτρων που είχε γίνει ήδη γνωστός από το *GTB* και το *Spider.* Το 488 Pista είχε επιτάχυνση 0-100 km/h σε μόλις 2,85 δευτερόλεπτα, 0-200 km/h σε μόλις 7,6 δευτερόλεπτα και τελική ταχύτητα 362 km/h, σύμφωνα με τον κατασκευαστή. Τα προηγούμενα μοντέλα είχαν ήδη ισχυρότερες παραλλαγές απόδοσης με την 360 Challenge Stradale, την 430 Scuderia και την 458 Speciale.

## Αντικατάσταση

Η 488 διατηρήθηκε στην παραγωγή έως τον Αύγουστο του 2019, αν και τα τελευταία αντίτυπα πωλήθηκαν ως μοντέλα της σεζόν (model year / έτος μοντέλου) του 2020. Αντικαταστάθηκε τον Φεβρουάριο του 2019 από την Ferrari F8.

## Παραπομπές


## Εξωτερικοί σύνδεσμοι

*  (488 GTB)
*  (488 Spider)
*  (488 Pista)
*  (488 GT Modificata)

Κατηγορία:Σπορ αυτοκίνητα
488
Λέσακ

Το **Λέσακ** (σερβικά: Лешак/Lešak) είναι σερβική κωμόπολη στην Αυτόνομη Επαρχία του Κοσσυφοπεδίου και Μετοχίων, στον δήμο Λεπόσαβιτς. Σύμφωνα με εκτιμήσεις του 2011, έχει πληθυσμό 1.803 κατοίκους, με σερβική πλειοψηφία.

Σε άμεση γειτνίαση με την κωμόπολη βρίσκεται το παλαιό σερβικό νεκροταφείο και τα ερείπια της εκκλησίας «Μπόριανι», που προστατεύεται από το νόμο ως ιστορικό μνημείο.

Το Λέσακ, μαζί με τον δήμο Λεπόσαβιτς, εκχωρήθηκαν στη Σοσιαλιστική Αυτόνομη Επαρχία του Κοσσυφοπεδίου το 1959.

## Παραπομπές


Κατηγορία:Πόλεις της Σερβίας
Φρουτοκέικ

Το **φρουτοκέικ** (ή **κέικ φρούτων** ή **φρουτόψωμο**) είναι κέικ που φτιάχνεται με ζαχαρωμένα ή αποξηραμένα φρούτα, ξηρούς καρπούς και μπαχαρικά, και προαιρετικά εμποτισμένο με οινοπνευματώδη ποτό. Στο Ηνωμένο Βασίλειο, ορισμένες πλούσιες εκδοχές μπορεί να είναι γλασαρισμένες και διακοσμημένες.

Τα φρουτοκέικ συνήθως σερβίρονται στους εορτασμούς των γάμων και των Χριστουγέννων. Δεδομένης της πλούσιας φύσης τους, τα φρουτοκέικ καταναλώνονται συχνότερα μόνα τους, σε αντίθεση με τα αρτύματα (όπως με βούτυρο ή κρέμα).

## Ιστορία
[μικρογραφία| Παραδοσιακό πασχαλινό [κέικ σίμνελ]]
Η παλαιότερη συνταγή από την Αρχαία Ρώμη απαριθμεί σπόρους ροδιού, κουκουνάρια και σταφίδες που αναμειγνύονταν σε πολτό κριθαριού. Στο Μεσαίωνα, προστέθηκαν μέλι, μπαχαρικά και κονσερβοποιημένα φρούτα.

Τα φρουτοκέικ σύντομα διαδόθηκαν σε όλη την Ευρώπη. Οι συνταγές διέφεραν πολύ σε διάφορες χώρες ανά τους αιώνες, ανάλογα με τα διαθέσιμα συστατικά, καθώς και (σε ορισμένες περιπτώσεις) τους εκκλησιαστικούς κανονισμούς που απαγορεύουν τη χρήση βουτύρου, σχετικά με την τήρηση της νηστείας. Ο Πάπας Ιννοκέντιος Η΄ (1432–1492) παραχώρησε τελικά τη χρήση βουτύρου, με μια γραπτή άδεια γνωστή ως «*Βουτυρική* επιστολή» το 1490, δίνοντας άδεια στη Σαξονία να χρησιμοποιήσει γάλα και βούτυρο στα φρουτοκέικ Στόλεν.

Ξεκινώντας από τον 16ο αιώνα, η ζάχαρη από τις Αμερικανικές Αποικίες (και η ανακάλυψη ότι οι υψηλές συγκεντρώσεις ζάχαρης μπορούσαν να διατηρήσουν τα φρούτα) δημιούργησαν ένα περίσσεμα ζαχαρωμένων φρούτων, καθιστώντας έτσι τα φρουτοκέικ πιο προσιτά και δημοφιλή.

## Διάρκεια ζωής
Όταν ένα φρουτοκέικ περιέχει αρκετή ποσότητα αλκοόλ, μπορεί να παραμείνει βρώσιμο για πολλά χρόνια. Για παράδειγμα, ένα φρουτοκέικ που ψήθηκε το 1878 κρατήθηκε ως κειμήλιο από μια οικογένεια (Μόργκαν Λ. Φορντ) στο Τεκούμσε (Tecumseh) του Μίσιγκαν. Το τύλιγμα του κέικ σε λινό εμποτισμένο με οινόπνευμα πριν από την αποθήκευση είναι μια μέθοδος επιμήκυνσης της διάρκειας ζωής του.

Ένα φρουτοκέικ 106 ετών που ανακαλύφθηκε το 2017 από το Antarctic Heritage Trust περιγράφηκε ως σε «άριστη κατάσταση» και «σχεδόν» βρώσιμο.

## Παραπομπές



Κατηγορία:Χριστουγεννιάτικα εδέσματα
Κατηγορία:Γαμήλια εδέσματα
Κατηγορία:Πιάτα φρούτου
Νόβο Μπρντο

Το **Νόβο Μπρντο** (σερβικά: Ново Брдо, σημ.: «Νέος Λόφος») είναι δήμος ο οποίος βρίσκεται στην περιφέρεια Πρίστινας του Κοσσυφοπεδίου και Μετοχίων. Σύμφωνα με την απογραφή του 2011, έχει πληθυσμό 6.729 κατοίκους. Κέντρο του δήμου είναι ο οικισμός Μπόστανε.

Μετά τη Συμφωνία των Βρυξελλών του 2013, ο δήμος έγινε μέρος της Κοινότητας Σερβικών Δήμων.

## Παραπομπές


Κατηγορία:Κοσσυφοπέδιο και Μετόχια
Ράνιλουγκ

Το **Ράνιλουγκ** (σερβικά: *Ранилуг*) είναι χωριό και δήμος που βρίσκεται στην περιφέρεια Γκνιλάνε του Κοσσυφοπεδίου και Μετοχίων. Ο δήμος αποτελείται από 12 χωριά και από το 2015 έχει πληθυσμό 5.800 κατοίκους.
Μέχρι το 2010, το Ράνιλουγκ αποτελούσε τμήμα του ευρύτερου δήμου Καμένιτσα. Στις 5 Ιανουαρίου 2010 πραγματοποιήθηκε η ιδρυτική δημοτική συνέλευση και το Ράνιλουγκ ιδρύθηκε ως νέος, αυτόνομος δήμος. Αν και ο νέος δήμος κατοικείται κυρίως από Σέρβους, αυτή η κίνηση δεν αναγνωρίστηκε άμεσα από την κυβέρνηση της Σερβίας, η οποία δεν αναγνωρίζει τη Δημοκρατία του Κοσσυφοπεδίου, και ως εκ τούτου τις διοικητικές του αλλαγές.
Ωστόσο, μετά τη Συμφωνία των Βρυξελλών του 2013 μεταξύ των κυβερνήσεων του Κοσσυφοπεδίου και της Σερβίας, η Σερβία αναγνώρισε τελικά τους δήμους και τη διακυβέρνηση της επικράτειας από το Κοσσυφοπέδιο και συμφώνησε να δημιουργήσει την Κοινότητας Σερβικών Δήμων, η οποία θα λειτουργεί εντός του νομικού πλαισίου του Κοσσυφοπεδίου.

## Δημογραφικά στοιχεία
Ο δήμος Ράνιλουγκ κατοικείται κατά μεγάλο βαθμό από Σέρβους του Κοσσυφοπεδίου (98,5%), με μια μικρή μειονότητα Αλβανών του Κοσσυφοπεδίου (1,4%). Οι Αλβανοί κατοικούν σε δύο χωριά: το Βέλικο Ροπότοβο και το Ντόνιε Κορμίνιανε.

## Οικονομικά στοιχεία

Η οικονομία του Ράνιλουγκ βασίζεται κυρίως στις μικρές επιχειρήσεις, την παραγωγή γαλακτοκομικών προϊόντων και τη γεωργία.

## Παραπομπές


Κατηγορία:Κοσσυφοπέδιο και Μετόχια
Κλόκοτ

Το **Κλόκοτ** (σερβικά Клокот) ή **Κλλόκοτ** (αλβανικά *Kllokot*) είναι κωμόπολη και δήμος στην περιφέρεια Γκνιλάνε του νοτιοανατολικού Κοσσυφοπεδίου και Μετοχίων. Ο δήμος ιδρύθηκε στις 8 Ιανουαρίου 2010 και οι οικισμοί έχουν υπαχθεί στον δήμο Βίτινα. Έδρα του δήμου είναι η κωμόπολη Κλόκοτ.

Μετά τη Συμφωνία των Βρυξελλών του 2013 ο δήμος έγινε μέρος της Κοινότητας Σερβικών Δήμων.

## Πολιτισμός
Ο δήμος έχει 4 σερβικές ορθόδοξες εκκλησίες. Η εκκλησία στο Γκρντσαρ αναφέρθηκε ότι ναρκοθετήθηκε και καταστράφηκε στη διάρκεια της σύγκρουσης στο Κοσσυφοπέδιο, και αργότερα ανακατασκευάστηκε πλήρως. Υπάρχει ένα τζαμί στο χωριό Μόγκιλα το οποίο δεν υπέστη ζημιές κατά τη διάρκεια της σύγκρουσης.

Αρχείο:Banja Kllokot ThermomineralSpa1.JPG|*Κέντρο Σπα στο Κλόκοτ*
Αρχείο:Kosovo 016.jpg|*Οικίες στο Κλόκοτ*
Αρχείο:Kosovo 005.jpg|Στρατιώτες της Δυνάμεως Κοσσυφοπεδίου στο Κλόκοτ το 1999


## Παραπομπές


Κλοκοτ
Collegium Gostomianum

Το **Collegium Gostomianum** () είναι σχολείο δευτεροβάθμιας εκπαίδευσης στο Σαντόμιες της Πολωνίας. Ιδρύθηκε το 1602 και είναι ένα από τα παλαιότερα σχολεία στην Πολωνία.

## Ιστορία
Το κτίριο ιδρύθηκε το 1602 από τον Χιερόνιμ Γκοστόμσκι (Hieronim Gostomski), βοεβόδα του Πόζναν, για τους Ιησουίτες. Η κατασκευή ξεκίνησε το 1604, σύμφωνα με το σχέδιο του Ιησουίτη Μίχαου Χιντς και ολοκληρώθηκε το 1615. Εκείνη την εποχή χτίστηκαν δύο πτέρυγες στην άκρη του ποταμού Βιστούλα και γύρω από τη ρομανική ενοριακή εκκλησία του Αγίου Πέτρου. Η ανατολική πτέρυγα προοριζόταν να στεγάσει το Κολέγιο των Ιησουιτών, που πήρε το όνομά του από τον ιδρυτή *Gostomianum*, και η νότια πτέρυγα στέγαζε ένα μοναστήρι.

## Παραπομπές


Κατηγορία:Σχολεία στην Πολωνία
Κατηγορία:Σαντόμιες
Κατηγορία:Κτίρια και κατασκευές στο Βοεβοδάτο Τιμίου Σταυρού
Άγιος Γεώργιος Βιρού Κέρκυρας

Ο **Άγιος Γεώργιος** είναι οικισμός της Κέρκυρας. Υπάγεται διοικητικά στην  τοπική κοινότητα Βιρού, της δημοτικής ενότητας (τέως δήμου) Αχιλλείων, του δήμου Κεντρικής Κέρκυρας και Διαποντίων Νήσων, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Κερκύρας, στο γεωγραφικό διαμέρισμα Ιονίων Νήσων. το παλαιό όνομα του οικισμού ήταν Σορωνιό
## Γεωγραφικά στοιχεία
Ο Άγιος Γεώργιος είναι πεδινός οικισμός στην κεντρική Κέρκυρα, δίπλα στον Βιρό και κοντά στην κύρια επαρχιακή οδό του νησιού, σε μέσο σταθμικό υψόμετρο 80 μέτρα. Απέχει  περίπου 7χιλιόμετρα νοτιοδυτικά της πόλης της Κέρκυρας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1951 και προσαρτήθηκε στον κοινότητα Καλαφατιώνων. Το 1967 αποσπάστηκε από την κοινότητα Καλαφατιώνων και προσαρτήθηκε στην κοινότητα Βιρού. Με το ΦΕΚ 244Α - 04/12/1997 αποσπάστηκε από την κοινότητα Βιρού και προσαρτήθηκε στον δήμο Αχιλλείων. Με το ΦΕΚ 87Α - 07/06/2010 αποσπάστηκε από τον δήμο Αχιλλείων και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Κεντρικής Κέρκυρας και Διαποντίων Νήσων.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Δήμος Κεντρικής Κέρκυρας και Διαποντίων Νήσων
Κατηγορία:Χωριά της περιφερειακής ενότητας Κέρκυρας
Άλμπιν Γκράνλουντ

Ο **Άλμπιν Γκράνλουντ** (γεννημένος την 1η Σεπτεμβρίου 1989) είναι Φινλανδός επαγγελματίας ποδοσφαιριστής που παίζει ως δεξιός μπακ για την Σταλ Μίλεκ στην Πολωνία.

## Διεθνής καριέρα
Τον Αύγουστο του 2016, ο Γκράνλουντ ήταν στην αποστολή της εθνικής  Φινλανδίας για ένα φιλικό εναντίον της Γερμανίας, αλλά παρέμεινε ως αναπληρωματικός και δεν χρησιμοποιήθηκε. Τον Ιανουάριο του 2017, έκανε το ντεμπούτο του σε μια φιλική νίκη επί του Μαρόκου . Έπαιξε επίσης στις νίκες στα προκριματικά του Παγκοσμίου Κυπέλλου Ποδοσφαίρου 2018 επί της Ισλανδίας και του Κοσσυφοπεδίου.

Ο Γκράνλουντ κλήθηκε για τον φιλικό αγώνα πριν το τουρνουά του Ευρωπαϊκού Πρωταθλήματος Ποδοσφαίρου εναντίον της Σουηδίας στις 29 Μαΐου 2021. 

## Παραπομπές


Κατηγορία:Ξένοι ποδοσφαιριστές στην Πολωνία
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Άλσβενσκαν
Κατηγορία:Ποδοσφαιριστές Έρεμπρο ΣΚ
Κατηγορία:Ποδοσφαιριστές Εθνικής Φινλανδίας
Κατηγορία:Φινλανδοί ποδοσφαιριστές
Κατηγορία:Σελίδες με μη επιθεωρημένες μεταφράσεις